Cătălin Botezatu este unul dintre cei mai apreciați designeri din România. De altfel el este și o fire destul de deschisă și nu se teme să spună lucrurilor pe nume. De această dată, acesta a vorbit despre Gabriela Prisăcariu.
Când vine vorba de viața personală, Cătălin Botezatu este destul de discret. Pe de altă parte, sunt anumite situații în care acesta este și cât se poate de sincer. Și așa s-a întâmplat și de această dată, când designerul a vorbit despre soția lui Dani Oțil.
Menționăm că Gabriela Prisăcariu și Cătălin Botezatu se știu deja de mulți ani. De altfel ea a câștigat și Super Model by Cătălin Botezatu pe când avea doar 14 ani, iar designerul nu a uitat acel moment.
Cătălin Botezatu spune că Gabriela Prisăcariu este un manechin bun, dar și profesionist la momentul actual. Iar deși au trecut ani buni de când cei doi au colaborat, acesta continuă să o admire.
„Gabriela Oțil este, din punctul meu de vedere, cea mai bună și cea mai profesionistă manechină la momentul acesta. Am lucrat cu ea de când avea 14 ani, prima ei prezentare a fost la Kitzbuhel, a fost o profesionistă, a câștigat Super Model by Cătălin Botezatu”, a povestit acesta, pentru cancan.ro.
În același timp, Cătălin Botezatu spune că Gabriela Prisăcariu este și o soție, dar și o mamă perfectă. Acesta o admiră pentru modul în care se ocupă de familie, dar și de partea de business. Iar Dani Oțil și fiul ei o completează perfect.
Designerul a mai adăugat că îi urmărește pe cei doi pe rețelele de socializare și chiar sunt destul de amuzanți împreună. El a mai menționat și faptul că în opinia sa, Gabriela Prisăcariu nu este doar un manechin ci și o femeie aproape perfectă.
„Da, iar apoi am observat cât de bună soție și o mamă perfectă poate să fie, un influencer perfect. O iubesc efectiv pentru tot ceea ce face, pentru că are o familie minunată, sunt minunați toți trei, parcă parcă îmi vine să îi zic să mai facă și o fetiță!
Sunt fan, îi hackesc efectiv pe amândoi, pentru că sunt atât de haioși! Repet: Gabi este o femeie, o manechină aproape perfectă!”, a mai precizat celebrul designer în interviul acordat pentru sursa citată.